CELEX: 62005TJ0375
Language: bg
Date: 2008-10-15 00:00:00
Title: Решение на Първоинстанционния съд (седми състав) от 15 октомври 2008 г. # Azienda Agricola "Le Canne" Srl срещу Комисия на Европейските общности. # Земеделие - Финансова помощ от Общността - Финансова нередност, която опорочава искането за изплащане на остатъка - Решение за намаляване на финансовата помощ - Изтичане на давностния срок - Жалба за отмяна и искане за обезщетение. # Дело T-375/05.

Решение на Първоинстанционния съд (седми състав) от 15 октомври 2008 г. — Le Canne/Комисия
      (Дело T-375/05)
      „Земеделие — Финансова помощ от Общността — Финансова нередност, която опорочава искането за изплащане на остатъка — Решение за намаляване на съдействието — Изтичане на давностния срок — Жалба за отмяна и искане за обезщетение“
      1.                     Собствени ресурси на Европейските общности — Регламент относно защитата на финансовите интереси на Европейските общности —
            Нередност — Понятие (член 1, параграфи 2, 4 и 5 от Регламент № 2988/95 на Съвета)
      2.                     Собствени ресурси на Европейските общности — Регламент относно защитата на финансовите интереси на Европейските общности —
            Санкциониране на нередностите — Давностен срок (член 3 и член 4, параграф 1 от Регламент № 2988/95 на Съвета)
      3.                     Собствени ресурси на Европейските общности — Регламент относно защитата на финансовите интереси на Европейските общности —
            Санкциониране на нередностите — Давностен срок (член 3, параграф 1, втора алинея от Регламент № 2988/95 на Съвета, член 8
            от Регламент № 1116/88 на Комисията)
      4.                     Извъндоговорна отговорност — Условия — Вреда — Причинно-следствена връзка — Тежест на доказване
      Предмет
      
         
               Искане за отмяна на Решение C (2005) 2939 от 26 юли 2005 година за намаляване на дължимия остатък от финансова помощ от Общността,
                  предоставена на жалбоподателя за модернизирането и оборудването на неговите съоръжения за рибовъдство, както и искане за обезщетение
                  за произтичащата от това намаляване вреда.
               
            Диспозитив
      
         
                  1)
               
               
                  
               
               
                  	Отменя Решение C (2005) 2939 на Комисията от 26 юли 2005 година в частта, в която се намалява финансовата помощ от Общността,
                     предоставена на Azienda Agricola „Le Canne“ Srl за проект IT/0016/90/02, поради приспадане от допустимите за тази помощ разходи
                     на печалбата, реализирана от Girardello SpA от изпълнението на свързаното с този проект строителство.
                  
               
            
         
                  2)
               
               
                  
               
               
                  	Отхвърля искането за обезщетение.
               
            
         
                  3)
               
               
                  
               
               
                  	Осъжда Комисията да заплати съдебните разноски.